安倍晉三槍擊案

安倍晉三槍擊案係一單發生喺令和4年7月8號嘅刺殺、槍擊案件。日本當地時間上晝11點30分左右，前內閣總理大臣、時任眾議院議員安倍晉三喺奈良縣奈良市附近為候選人演講途中畀槍手喺背後開槍，中槍倒地，胸部、頸部中彈，喺當日17點03分宣告不治，享年67歲。

安倍晉三正喺度為即將舉行嘅第26屆日本參議院議員通常選舉發表演講嗰時，據奈良警方表示佢畀兇手攞一把土製槍械喺背後向心臟射咗兩槍。安倍晉三因胸部受傷即刻畀人送去當地附屬醫院搶救。

兇手當場畀警方捉到。佢係41歲嘅奈良市男人山上徹也，佢曾經喺日本服役，原本以殺人未遂罪名拉佢，安倍不治後改以謀殺罪送去奈良地方檢察廳。為應對呢件事，日本政府喺設立咗辦公室。都設立咗以警備局長為首嘅緊急對策中心。內閣總理大臣岸田文雄取消對山形縣訪問返去首相官邸。

類:槍擊案
類:日本史
類:奈良縣
類:2022年
暗殺